LATVIJAS REPUBLIKAS MINISTRU KABINETS

2017. gada \_\_\_.\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_\_\_\_.§)

**Grozījumi Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība”**

Izdoti saskaņā ar

Izglītības likuma 14. panta 25. punktu

1. Izdarīt Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” (Latvijas Vēstnesis, 2009, 141. nr.) šādus grozījumus:

1.1. Papildināt norādi, uz kāda likuma pamata noteikumi izdoti, aiz skaitļa un vārda "25.punktu" ar vārdiem un skaitli "un Epidemioloģiskās drošības likuma 38.1 panta pirmo daļu””.

1.2. Papildināt 8.8.apakšpunktu aiz trešā teikuma ar teikumu šādā redakcijā:

“Ja nometnes dalībnieks piedalās vairākās viena organizētāja rīkotajās nometnēs kalendārā gada laikā, var slēgt vienu līgumu ar dalībnieka likumisko pārstāvi.”.

1.3. Papildināt noteikumus ar 10.11. un 10.12. apakšpunktu šādā redakcijā:

“10.11. dalībnieku pedikulozes pārbaudi nometnes pirmajā dienā, kuru veic ārstniecības persona vai ārstniecības iestādes (ar kuru organizētājs noslēdzis vienošanos par medicīnisko pakalpojumu sniegšanu) darbinieks;

10.12. nometnes atbilstību vismaz šādām higiēnas prasībām:

10.12.1. nometnes teritorija ir sakopta, labiekārtota un dalībniekiem droša;

10.12.2. nometnes ēkā vai tās tuvumā neatrodas institūcijas (objekti), kuru darbība var apdraudēt dalībnieku drošību un veselību;

10.12.3. nometnē tiek nodrošināta sadzīves atkritumu savākšana un uzglabāšana slēgtos konteineros, kuri atrodas vismaz 20 metru attālumā no ēku logiem, vai speciāli šim nolūkam paredzētos noslēgtos atkritumu maisos, kurus nogādā atkritumu uzglabāšanas vietā;

10.12.4. nometnē ir nodrošinātas nepieciešamās telpu grupas, vietas vai zonas nometnes programmas īstenošanai – mācībām, atpūtai, sporta aktivitātēm, ēšanai, gulēšanai, personīgās higiēnas ievērošanai;

10.12.5. diennakts nometnēs dalībniekiem nodrošina viegli kopjamu gulēšanas inventāru. Dalībnieku gultas veļu un dvieļus maina ne retāk kā reizi desmit dienās. Netīro veļu līdz mazgāšanai uzglabā atsevišķi šim nolūkam paredzētā maisā vai tvertnē;

10.12.6. diennakts nometnēs ir nodrošināta vieta vai telpa īslaicīgai dalībnieka izolācijai infekciju slimību gadījumos, līdz ierodas vecāki vai neatliekamā medicīniskā palīdzības dienesta pārstāvji;

10.12.7. nometnes laikā peldēšanās pieļaujama tikai drošās peldvietās un dienas gaismā. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šai jomā akreditētā laboratorijā;

10.12.8. nometnē izmantotais dzeramais ūdens atbilst dzeramā ūdens obligātajām nekaitīguma prasībām vai arī tiek izmantots rūpnieciski fasēts dzeramais ūdens;

10.12.9. nometnes telpās nodrošina tīrību un kārtību. Telpu mitro uzkopšanu veic pēc nepieciešamības, bet ne retāk kā reizi dienā. Tualetes un dušas telpas, kā arī sanitāri tehniskās ierīces uzkopj pēc vajadzības, bet ne retāk kā divas reizes dienā, izmantojot dezinfekcijas līdzekļus;

10.12.10. nometnes dušas un tualetes telpām lieto atsevišķu uzkopšanas inventāru;

10.12.11. nometnē nodrošina vietu vai telpu uzkopšanas inventāra uzglabāšanai. Dezinfekcijas līdzekļus uzglabā dalībniekiem nepieejamā vietā.”.

1.4. Papildināt noteikumus ar 13.1.5.1 apakšpunktu šādā redakcijā:

“13.1.5.1 vai dalībnieka veselības aprūpe tiek uzraudzīta normatīvajos aktos par sportistu un bērnu ar paaugstinātu fizisko slodzi veselības aprūpi un medicīnisko uzraudzību noteiktajā kārtībā;”.

1.5. Izteikt 13.2. apakšpunktu šādā redakcijā:

“13.2. ja dalībnieks piedalās diennakts nometnē, trīs mēnešu laikā pirms nometnes darbības uzsākšanas izsniegtu ģimenes ārsta vai ārstējošā ārsta izziņu (vai tās kopiju, uzrādot oriģinālu) par dalībnieka veselības stāvokli un rekomendācijām (izņemot dalībniekus, kuru veselības aprūpe tiek uzraudzīta normatīvajos aktos par sportistu un bērnu ar paaugstinātu fizisko slodzi veselības aprūpi un medicīnisko uzraudzību noteiktajā kārtībā).”.

1.6. Papildināt noteikumus ar 13.1 punktu šādā redakcijā:

“13.1 Šo noteikumu 13.punkta prasības nav attiecināmas uz jaunsargiem Jaunsardzes un informācijas centra rīkotajos pasākumos.”.

2. Šo noteikumu 1.3. apakšpunkts stājas spēkā 2017. gada 1. oktobrī.

3. Noteikumi stājas spēkā 2017. gada 1. jūlijā.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

20.06.05.2017. 16:20

585

A. Aukšmuksta

67350957, astra.auksmuksta@visc.gov.lv

E.Pelša

67350813, evija.pelša@visc.gov.lv

I.Zemļanskis

67814452, ivars.zemlanskis@visc.gov.lv